S-966/2006

Mál þetta, sem dómtekið var 19. október s.l. er höfðað með þremur ákærum útgefnum 28. júní, 29. september og 10. október 2006.

Ákæra dagsett 28. júní 2006 á hendur á hendur J-kk-þgf E-kk-þgf R-kk-þgf, kennitala 000000-0000, Brekkustíg 31e, Njarðvík, B-kk-þgf S-kk-þgf, kennitala 000000-0000, Hringbraut 63, Keflavík og G-kvk-þgf M-kvk-þgf, kennitala 000000-0000, Baldursgarði 1, Keflavík og L-kk-þgf H-kk-þgf H-kk-þgf, kennitala 000000-0000, Vatnsholti 1a, Keflavík,

fyrir eftirtalin refsilagabrot:

1. Á hendur ákærða J-kk-þgf E-kk-þgf R-kk-þgf fyrir líkamsárás með því að hafa 16. desember 2004 við Fífumóa 3, Njarðvík, ráðist á D-kk-þf Þ-kk-þf, Skagabraut 20, Garði, kýlt hann hnefahöggi í andlitið svo að D-kk-nf féll aftur fyrir sig í götuna, en D-kk-nf hlaut við þetta stjörnulaga skurð á efri vör, sem sauma þurfti með 6 sporum, djúpan skurð innanvert á efri vör, sem sauma þurfti með 8 sporum, brotnaði úr tveimur tönnum, þ.e. neðri framtönn og efri hægri framtönn auk þess sem D-kk-nf hlaut stóran skurð á hvirfli sem saumaður var með 4 sporum. (mál nr. 034-2004-04423)

Telst þetta varða við 1. mgr. 217. gr. almennra hegningarlaga nr. 19, 1940.

2. Á hendur J-kk-þgf E-kk-þgf R-kk-þgf, B-kk-þgf S-kk-þgf og G-kvk-þgf M-kvk-þgf fyrir þjófnað með því að hafa 10. febrúar 2005 í félagi brotist inn í Babtistakirkjuna, Fitjum 4, Njarðvík og stolið þar Casio hljómborði, 3M myndvarpa, HP Deskjet 3650 prentara, tölvusnúru og móttakara af Shure gerð, Audiopro 512 12 rása hljóðblöndunartæki, tvöföldu kassettutæki af Marantzgerð, RCA fjöltengi, hljóðnemasnúru og straumbreyti, Marshall Valvestate kraftmagnara, model 8008, HP ferðatölvu með mús, snúrum og geisladrifsdiski, tveimur örbylgjuofnum og 120 bandaríkjadölum.(034-2005-00540). Telst þetta varða við 244. gr. almennra hegningarlaga nr. 19, 1940.

3. Á hendur ákærða J-kk-þgf E-kk-þgf R-kk-þgf fyrir fjársvik með því að hafa í mars 2005 keypt vörur og þjónustu á 3 stöðum í Reykjavík og greitt fyrir með ávísunum sem stolið hafði verið úr bifreiðinni VX 656 og voru úr tékkhefti í eigu G-kk-ef A-kk-ef G-kk-ef, Álfhólsvegi 75, Kópavogi þannig:

1. Ávísun að fjárhæð kr. 1.590 notuð sem greiðsla á Kaffi Vín, Lauganefi 73, Reykjavík.

2. Ávísun að fjárhæð kr. 2.000 notuð sem greiðsla fyrir vörur í Vitanum, Laugavegi 62, Reykjavík.

3. Ávísun að fjárhæð kr. 8.000 notuð sem greiðsla á veitingastaðnum McDonalds, Kringlunni, Reykjavík. (Mál nr. 037-2005-1218)

Telst þetta varða við 248. gr. almennra hegningarlaga nr. 19, 1940.

4. Á hendur ákærða J-kk-þgf E-kk-þgf R-kk-þgf fyrir tilraun til þjófnaðar með því að hafa 3. apríl 2005 farið inn í bifreiðina YK 090 þar sem hún stóð við Óðinsgötu 6 í Reykjavík í þeim tilgangi að stela þar verðmætum, en eigandi bifreiðarinnar, B-kk-nf I-kk-nf Á-kk-nf kom að ákærða í bifreiðinni og hélt honum þar til lögregla kom á vettvang og handtók ákærða. (Mál nr. 010-2005-10430)

Telst þetta varða við 244. gr. sbr. 20. gr. almennra hegningarlaga nr. 19, 1940.

5. Á hendur ákærða J-kk-þgf E-kk-þgf R-kk-þgf fyrir fíkniefnabrot með því að hafa 13. mars 2005 haft í vörslum sínum á skemmtistaðnum Traffik, Hafnargötu 30, Keflavík, 8 amfetamíntöflur og 0.75 grömm af amfetamíni í duftformi er lögregla hafði afskipti af honum á staðnum.(Mál nr. 034-2005-001507)

Telst þetta varða við 2. gr. sbr. 5. gr. laga um ávana- og fíkniefni nr. 65, 1974 sbr. l. nr. 60, 1980 sbr. l. nr. 13, 1985 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld lyf nr. 233, 2001.

6. Á hendur ákærðu J-kk-þgf E-kk-þgf R-kk-þgf og L-kk-þgf H-kk-þgf H-kk-þgf fyrir líkamsárás að morgni 15. október á veitingastaðnum Strikinu, Grófinni, Keflavík, með því að hafa ráðist á S-kk-þf T-kk-þf, Suðurvöllum 14, Keflavík þannig að ákærði L-kk-nf kýldi S-kk-þf hnefahöggi í andlitið svo S-kk-nf féll á hnén en ákærði J-kk-nf E-kk-nf þá komið aðvífandi og slegið S-kk-þf með billiardkjuða í hvirfilinn, svo S-kk-nf rotaðist, en við þetta hlaut S-kk-nf sár á höfði sem sauma þurfti með 2 sporum. (Mál nr. 034-2005-10214)

Telst þetta varða við 1. mgr. 217. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar.

Eftirtaldar skaðabótakröfur eru í málinu:

1. D-kk-nf Þ-kk-nf, kt. 000000-0000, gerir þá kröfu að ákærði J-kk-nf E-kk-nf R-kk-nf verði dæmdur til að greiða honum skaðabætur kr. 352.656.- ásamt vöxtum skv. 8. gr. laga nr. 38/2001 um vexti og verðtryggingu frá tjónsdegi til birtingardags skaðabótakröfunnar og einum mánuði betur en með dráttarvöxtum frá þeim degi til greiðsludags sbr. 9. gr. sömu laga. Til vara er krafist annarrar lægri fjárhæðar að mati dómsins. ( Sjá lið 1. í ákæru.)

2. K-kvk-nf Ó-kvk-nf krefst skaðabóta kr. 1.590, Á-kvk-nf G-kvk-nf krefst skaðabóta kr. 2.000 og B-kk-nf I-kk-nf krefst skaðabóta kr. 8.000, öll úr hendi ákærða J-kk-ef E-kk-ef R-kk-ef, og gera þessir aðilar kröfu um að ákærði greiði ofangreindar fjárhæðir ásamt vöxtum skv. 8. gr. laga um vexti og verðtryggingu nr. 38/2001 frá tjónsdegi en síðan dráttarvexti skv. 1. mgr. 6. gr. sbr. 9. gr. sömu laga að liðnum mánuði frá birtingu krafnanna til greiðsludags.( Sjá lið 3 í ákæru).

Ákæra dagsett 29. september 2006 á hendur J-kk-þgf E-kk-þgf R-kk-þgf, kennitala 000000-0000, Barðastöðum 23, Reykjavík, fyrir eftirtalin refsilagabrot framin í Reykjavík á árinu 2006:

1.

Umferðar- og fíkniefnalagabrot með því að hafa föstudaginn 10. mars ekið bifreiðinni PN-544 um Suðurhlíð sviptur ökurétti og haft í vörslum sínum 0.21 g af amfetamíni, sem lögreglumenn fundu við leit á ákærða á lögreglustöðinni við Hverfisgötu eftir handtöku. (Mál nr. 010-2006-11336)

Telst brot ákærða varða við 1. mgr. 48., sbr. 1. mgr. 100. gr. umferðarlaga nr. 50/1987 og 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirskyld efni nr. 233/2001, sbr. reglugerð nr. 848/2002.

2.

Fíkniefnalagabrot með því að hafa að morgni sunnudagsins 26. mars í bifreiðinni PD-441 á Sæbraut við Snorrabraut haft í vörslum sínum 0.30 g af amfetamíni og 4.80 g af hassi, sem lögreglumenn fundu við leit á ákærða á lögreglustöðinni við Hverfsigötu eftir handtölu. (Mál nr.þ 010-2006-13927)

Telst brot ákærða varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr. sbr. 1. mgr. 14. gr. reglugerðar nr. 233/2001 sbr. reglugerð nr. 848/2002.

3.

Tilraun til þjófnaðar og fíkniefnabrot með því að hafa að morgni laugardagsins 1. apríl brotist inn í Áskirkju vuð Vesturbrún og reynt að stela þar Kodak ljósmyndavél að verðmæti kr. 12.500, Nokia 3310 farsíma að verðmæti kr. 7.000, Bosch borvél að verðmæti kr. 3.490, mikrafóni að verðmæti kr. 5.000 og kr. 20.900 í peningum, en komið var að ákærða á vetttvangi, og þá haft í vörslum sínum 0.37 g af amfetamíni, sem lögreglumenn fundu við leit í bifreið ákærða, UJ-708, sem lagt var hald á við kirkjuna. (Mál 010-2006-14779)

Telst brot ákærða varða við 244. gr. sbr. 20. gr. almennra hegningarlaga nbr. 19/1940 og 2. gr. sbr. 5. gr. laga um ávana- og fíkniefni, sbr. lög nr. 13/1985 og 2. gr. sbr. 1. mgr. 14. gr. reglugerðar nr. 233/2001, sbr. reglugerð br. 848/2002.

4.

Umferðarlagabrot með því að hafa að kvöldi mánudagsins 3. apríl ekið bifreiðinni NB-315 um Ármúla sviptur ökurétti og notað farsíma við aksturinn án handfrjáls búnaðar. (Mál 010-2006-15178)

Telst þetta brot varða við 1. mgr. 47. gr. a og 1. mgr. 48. gr. sbr. 1. mgr. 100. gr. umferðarlaga sbr. 1. gr. laga nr. 91/2001.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lag á, verði gerð upptæk samkvæmt 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001.

Ákæra dagsett 10. október 2006 á hendur J-kk-þgf E-kk-þgf R-kk-þgf, kennitala 000000-0000, Barðastöðum 23, Reykjavík, fyrir umferðarlagabrot með því að hafa aðfaranótt sunnudags 6. ágúst 2006 ekið bifreiðinni NN-753 undir áhrifum áfengis (1.28 0/00) og sviptur ökurétti eftir Geislagötu á Akureyri og þaðan yfir á Glerárgötu, uns lögregla stöðvaði akstur hans við gatnamótin við Strandgötu.

Telst þetta varða við 1. mgr. sbr. 3. mgr. 45. gr. og 1. mgr. 48. gr. sbr. 1. mgr. 100. gr.umferðarlaga nr. 50, 1987 sbr. lög nr. 48, 1997.

Þess er krafist að ákærði verði dæmdur til refsingar og til sviptingar ökuréttar skv. 101. gr. og 102. gr. nefndra umferðarlaga sbr. lög nr. 44, 1993 og lög nr. 84, 2004.

Málið er dæmt samkvæmt 125. gr, laga nr. 19/1991.

Við þingfestingu málsins 18. september s.l. var þáttur ákærðu G-kvk-ef og B-kk-ef skilinn frá málinu og varð mál nr. S1288/2006. Í þinghaldi 19. október s.l. féll ákærandi frá kröfu varðandi 2. og 3. tölulið 3. liðar ákæru á dskj. nr. 2.

Ákærður J-kk-nf E-kk-nf viðurkenndi þá að hafa framið verknaðinn sem lýst er í 1. tölulið ákærunnar. Í málinu liggur fyrir skýlaus játning um að hann hafi framið alla þá verknaði sem hann er sakaður um í framlögðum ákæruskjölum, dskj. nr. 2, 21 og 27 og með játningu ákærða sem er í samræmi við rannsóknargögn málsins er nægilega sannað að hann hefur gerst sekur um þá verknaði sem honum eru gefnir að sök og rétt eru færðir til refsiákvæða.

Ákærður J-kk-nf E-kk-nf hefur nokkurn sakarferil en frá árinu 1995 hefur honum átta sinnum verið gert að greiða sektir, aðallega fyrir brot á umferðarlögum og fjórum sinnum verið sviptur ökurétti. Þá var hann þann 30. september 1998 dæmdur í 45 daga varðhald skilorðsbundið í 3 og gert að greiða 100.000 krónur í sekt fyrir brot á umferðalögum og 1. mgr. 259. gr almennra hegningarlaga og jafnframt s sviptur ökurétti í 2 ár ogmeð dómi uppkveðnum 26. júlí 2005 var ákærður dæmdur til að sæta fangelsi í 9 mánuði skilorðsbundið í 3 ár fyrir brot á 2. mgr. 218. gr., 244. gr., 248. gr. og 249. gr. almennra hegningarlaga nr. 19/1940, lögum nr. 65/1974 og umferðarlögum.

Ákærður J-kk-nf E-kk-nf hefur með þeim brotum, sem hann er nú sakfelldur fyrir rofið skilorð síðastnefnda dómsins og verður við ákvörðun refsingar höfð hliðsjón af bæði 77. og 78. gr. almennra hegningarlaga og honum dæmd refsing í einu lagi fyrir þau brot sem hann er nú ákærður fyrir og brotin sem hann hlaut dóm fyrir 26. júlí 2005, sbr. 60. gr. almennra hegningarlaga. Við refsiákvörðun í málinu ber að taka tillit til þess, að ákærður hefur játað brot sín hreinskilnislega og hann er ungur að árum og þykir refsing hans nú hæfilega ákveðin fangelsi í 14 mánuði, en ekki þykir þegar virtur er sakarferill ákærða, vera ástæða til að skilorðsbinda refsinguna, en gæsluvarðhaldsvist hans frá 14. ágúst til 16. ágúst 2006 skal koma til frádráttar refsingunni samkvæmt heimild í 76. gr. Almennra hegingarlaga.

Ákærður L-kk-nf H-kk-nf hefur viðurkennt að hafa kýlt S-kk-þf T-kk-þf í andlitið, sem hann er sakaður um í 6. lið ákæru dskj. nr. 2, en hefur borið við, að hann hafi brugðist við því, að S-kk-nf hafi ráðist á vin hans. Sannað er með þessu að ákærður hefur með þessu gerst brotlegur við 1. mgr. 217. gr. almennra hegningarlaga.

Ákærða L-kvk-nf var árið 2000 veitt skilorðsbundin ákærufrestun vegna brots á 254. gr. almennra hegningarlaga og 16. nóvember sama ár var hann dæmdur í 30 daga fangelsi fyrir brot gegn 244. gr. almennra hegningarlaga en eftir það hefur honum verið fimm sinnum gert að greiða sektir fyrir brot á umferðarlögum og einnig lögum nr. 65/1974.

Refsing ákærða L-kk-ef þykir nú hæfilega ákveðin 50.000 krónur í sekt og komi 4ra daga fangelsi í stað sektarinnar verði hún eigi greidd innan 4ra vikna.

Samkvæmt 101. og 102. gr. umferðarlaga ber að svipta ákærða J-kk-þf E-kk-þf ökurétti ævilangt frá 5. apríl 2008, er sviptingartíminn sem ákveðinn var með dómi 1. mars 2006 rennur út.

Samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 ber ákærða J-kk-þgf E-kk-þgf að sæta upptöku á 0,88 g af amfetamíni og 4,8 g af hassi.

Í málinu hafa verið gerðar eftirtaldar skaðabótakröfur á hendur ákærða J-kk-þgf E-kk-þgf:

1. K-kvk-nf Ó-kvk-nf, kt. 000000-0000, hefur vegna veitingastaðarins Kaffi Víns, Laugavegi 73, Reykjavík gert kröfu um 1590 krónur auk nánar tilgreindra vaxta frá 9. mars 2005 vegna tékkamisferlis sem lýst er í 3. lið ákæru merkt dskj. nr. 2.

Þessi krafa sætir ekki ágreiningi og er tekin til greina.

2. D-kk-nf Þ-kk-nf, kt. 000000-0000, Skagabraut 20, Garði gerir kröfu um 352.656 krónur í bætur vegna líkamsárásarinnar sem lýst er í 1. lið ákæru, merkt dskj. nr. 2, auk vaxta.

Ákærður J-kk-nf E-kk-nf hefur mótmælt kröfunni sem er sundurliðuð þannig:

1. Miskabætur kr. 200.000,-

2. Kostnaður vegna tannlæknisverka " 31.000,-

3. Útlagður kostnaður vegna læknisvitjunar " 1.500,-

4. Útlagður kostnaður vegna læknisvottorðs " 9.600,-

5. Kostnaður v/lögmannsaðstoðar " 88.800,-

6. Virðisaukaskattur á lögmannsaðstoð " 21.056,-

Samtals kr. 352.656,-

Krafan er birt ákærða 29. maí 2006.

Kröfuliðir nr. 2-4 eru óumdeildir og eru teknir til greina, en miskabætur þykja hæfilegar 100.000 krónur og kostnaður vegna lögmannsaðstoðar 65.756 krónur að meðtöldum virðisaukaskatti og nemur því krafan sem tekin er til greina 207.836 krónur.

Fallist er á að ákærður J-kk-nf E-kk-nf greiði vexti skv. 8. gr. vaxtalaga af þessari upphæð frá 16. desember 2004 til 29. júní 2006, en dráttarvexti skv. III. kafla vaxtalaga frá þeim tíma til greiðsludags.

Þá ber að dæma ákærða J-kk-þf E-kk-þf til að greiða skipuðum verjanda sínum V-kk-þgf H. V-kk-þgf hdl. í málsvarnarlaun 145.665 krónur með virðisauka-skatti. Þá greiði hann og annan sakarkostnað sem nemur 36.892 krónum.

Tafir á dómsuppsögu eru vegna anna dómara.

Með málið fór af hálfu ákæruvaldsins J-kk-nf K. M-kk-nf, fulltrúi sýslumannsins í Keflavík.

DÓMSORÐ

Ákærður, J-kk-nf E-kk-nf R-kk-nf, sæti fangelsi í 14 mánuði, en gæsluvarðhaldsvist frá 14. til 16. ágúst 2006 komi til frádráttar refsingunni.

Ákærður L-kk-nf H-kk-nf H-kk-nf, greiði 50.000 krónur í sekt og komi 4ra daga fangelsi í stað sektarinnar verði hún eigi greidd innan 4ra vikna frá dómsbirtingu.

Ákærður J-kk-nf E-kk-nf, skal sviptur ökurétti ævilangt frá 5. ágúst 2008 að telja.

Ákærður J-kk-nf E-kk-nf sæti upptöku á 0,88 g af amfetamíni og 4,8 g af hassi sem haldlögð voru í málinu.

Ákærður J-kk-nf E-kk-nf greiði K-kvk-þgf Ó-kvk-þgf, kt. 000000-0000 vegna Kaffi Víns, Laugavegi 73, Reykjavík 1.590 krónur auk dráttarvaxta skv. III. kafla vaxtalaga nr. 38/2001 frá 9. mars 2005 til greiðsludags.

Ákærður J-kk-nf E-kk-nf greiði og D-kk-þgf Þ-kk-þgf, kt. 000000-0000, Skagabraut 20, Garði 207.836 krónur auk vaxta skv. 8. gr. vaxtalaga frá 16. desember 2004 til 29. júní 2006, en dráttarvaxta skv. III. kafla vaxtalaga frá þeim degi til greiðsludags.

Ákærður J-kk-nf E-kk-nf greiði skipuðum verjanda sínum V-kk-þgf H. V-kk-þgf héraðsdómslögmanni, 145.665 krónur í málsvarnarlaun að meðtöldum virðisaukaskatti. Þá greiði hann og annan sakarkostnað að fjárhæð 36.892 krónur.

G-kk-nf L. J-kk-nf

Rétt endurrit staðfestir.

Héraðsdómi Reykjaness